Üldkohtu (teine koda) 22. mai 2012. aasta otsus – Olive Line International vs. Siseturu Ühtlustamise Amet – Umbria Olii International (O LIVE)
(kohtuasi T‑273/10)
Ühenduse kaubamärk – Vastulausemenetlus – Ühenduse kujutismärgi O LIVE taotlus – Varasemad ühenduse ja Hispaania kujutismärgid ja sõnamärk Olive line – Suhteline keeldumispõhjus – Segiajamise tõenäosus – Määruse (EÜ) nr 207/2009 artikli 8 lõike 1 punkt b
Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Varasema kaubamärgiga segiajamise tõenäosus (Nõukogu määrus nr 207/2009, artikli 8 lõike 1 punkt b) (vt punktid 40–42, 76–83)
Ese
Hagi ühtlustamisameti neljanda apellatsioonikoja 14. aprilli 2010. aasta otsuse peale (asi R 4/2009‑4), mis puudutab vastulausemenetlust Olive Line International, SL ja O. International Srl vahel.
Resolutsioon
1.
Tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 14. aprilli 2010. aasta otsus (asi R 4/2009‑4) osas, milles see puudutab ühelt poolt kõiki kaubamärgitaotluses nimetatud kaupu, mis kuuluvad klassi 3, st „pleegitusained ja muud pesuained; puhastus‑, poleer‑, küürimisained, abrasiivtöötlusvahendid; seebid; parfümeeriatooted, eeterlikud õlid, kosmeetikavahendid, juukseveed; hambapastad” ja teiselt poolt kaubamärgitaotluses nimetatud teenuseid, mis kuuluvad klassi 44, st „hügieeni‑ ja iluhooldusteenused inimestele ja loomadele”.
2.
Jätta hagi ülejäänud osas rahuldamata.
3.
Jätta ühtlustamisameti ja Umbria Olii International Srl kohtukulud kolme neljandiku osas nende endi kanda ja mõista neilt välja kolm kaheksandikku Olive Line International, SL kantud kohtukuludest.
4.
Jätta Olive Line International, SL kohtukulud ühe neljandiku osas tema enda kanda ja mõista talt välja üks neljandik ühtlustamisameti ja Umbria Olii International Srl kantud kohtukuludest.